Awal-agi, yesɛa diɣen udem azamuli. Imi, tettwehhi ɣer yineḍruyen yeḍran di tmurt n leqbayel, wid n 1980, mi akken tekker di tmurt n leqbayel mi ḥebsen asarag n M. Mɛemmri ɣef yisefra iqburen n temnaḍt n leqbayel. Yuɣal, ssawalen i yineḍruyen-agi, tafsut n yimaziɣen. Yuɣal-d wawal-agi daɣen deg yebrir n useggas 2001, mi akken i d-kkren yilmeẓyen mgal tmenɣiwt n Guermah Massinissa. Seg wakken aṭas i yemmuten di tallit-agi, uɣalen ssawalen-as Tafsut taberkant.